Sagunt posa en marxa per Setmana Santa i Pasqua el servici de Salvament i Socorrisme de les platges
31 de març 2021

![](/media/52oh3oxn/94-w-c-playa.jpg)  
  
  
La Delegació de Platges de l'Ajuntament de Sagunt posarà en marxa a partir de demà, 1 d'abril, el servici de Salvament i Socorrisme de les platges durant estos dies festius. En concret, el servici estarà actiu de l'1 al 5 i del 10 al 12 d'abril, des de les 11 fins a les 18 hores. Comptarà amb una dotació de 8 persones (6 socorristes i 2 coordinadors de posta) repartides entre les platges del Port de Sagunt i Almardà. També estaran operatives dos UVI mòbils, una en cada platja.

  

Roberto Rovira, delegat de Platges, fa una crida a la responsabilitat a totes les persones que vulguen gaudir de les nostres platges i els demana que complisquen les recomanacions i normes que marquen les autoritats sanitàries: **«En estos moments, encara que la situació a la Comunitat Valenciana siga millor que en la resta de comunitats autònomes, hem de mantindre la guàrdia per a evitar la propagació del COVID. Per tant, hem d'extremar les precaucions i respectar la distància de seguretat, evitar aglomeracions de gent i fer ús de la màscara obligatòria pel bé de totes i tots»**.

  

El regidor també ha recordat que la platja és un entorn natural que cal preservar: **«És imprescindible que respectem especialment la platja com a entorn natural protegit. No podem depositar cap residu a la platja, per a això estan les papereres i contenidors habilitats, especialment les màscares que ara tant cal usar. A més, recordem que no està permesa l'entrada de gossos a la platja durant tot l'any i més ara quan estem en període d'implantació d'una espècie molt important a les nostres platges i que està protegida, el corriol camanegre»**.

  

  

​

*   [](http://www.facebook.com/sharer.php?u=https://aytosagunto.es/va/actualitat/sagunt-posa-en-marxa-per-setmana-santa-i-pasqua-el-servici-de-salvament-i-socorrisme-de-les-platges/ "Facebook")
*   [](http://twitter.com/share?url=https://aytosagunto.es/va/actualitat/sagunt-posa-en-marxa-per-setmana-santa-i-pasqua-el-servici-de-salvament-i-socorrisme-de-les-platges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-posa-en-marxa-per-setmana-santa-i-pasqua-el-servici-de-salvament-i-socorrisme-de-les-platges/ "Linked In")
*   [](mailto:?body=https://aytosagunto.es/va/actualitat/sagunt-posa-en-marxa-per-setmana-santa-i-pasqua-el-servici-de-salvament-i-socorrisme-de-les-platges/)